Els alumnes de quart de Primària de l'escola Roís de Corella entrevisten l'alcaldessa de Gandia
12 maig 2021

## Els alumnes de quart de Primària de l'escola Roís de Corella entrevisten l'alcaldessa de Gandia12 maig 2021Última actualització: 12 maig 2021

![](../gestion/img/bc90b978e4aca03bc6c56169586ad5f7f56e4af4860821eedd9b9fdfcb9062d6.jpg)  
  

L'alcaldessa de Gandia, Diana Morant, ha anat aquest matí al CEIP Roís de Corella on, després de ser rebuda per la directora Rosana Súñer, ha estat entrevistada pels alumnes de quart de Primària per a un treball de les assignatures valencià, castellà i socials, atés que en l'actualitat estan estudiant el funcionament d'un ajuntament.

Durant la trobada, que s'ha celebrat al jardí de l'escola amb totes les mesures de seguretat sanitària, un total de 21 alumnes han preguntat a l'alcaldessa sobre el funcionament de l'administració municipal, el seu paper al front del consistori, com es tria als regidors, les actuacions previstes per millorar les escoles, o aspectes més personals com per què es va decidir a ser alcaldessa, què és el que més li agrada de la seua feina o les situacions més complicades a les quals s'ha enfrontat.